
        REPUBLIKA HRVATSKA
         ISTARSKA ŽUPANIJA
      GRAD POREČ-PARENZO 
    CITTÀ DI POREČ-PARENZO
 Upravni odjel za financije i gospodarstvo 
  

KLASA: 302-01/26-01/02
URBROJ: 2163-6-23/14-26-12
Poreč-Parenzo, 14. kolovoza 2026. 
   
                                        GRADONAČELNIKU				  	                   - ovdje -






PREDMET: Nacrt prijedloga II. izmjena i dopuna Programa poticanja razvoja poduzetništva za 2026. godinu
                      - prijedlog II. izmjena i dopuna, daje se 
 
Veza: vaša KLASA: 024-01/26-01/139
	
	Poštovani, 
u prilogu Vam dostavljam Nacrt prijedloga II. izmjena i dopuna Programa poticanja razvoja poduzetništva za 2026. godinu, radi donošenja u predloženom tekstu. 
S poštovanjem,


Prilog: 
- Nacrt prijedloga II. izmjena i dopuna Programa poticanja razvoja poduzetništva za 2026. godinu




				Pročelnica
                                                                                       			Tatjana Matošević



Dostaviti:								  
1. Naslovu,								
2. Pismohrana, ovdje.
	
                   
     REPUBLIKA HRVATSKA
      ISTARSKA ŽUPANIJA
  GRAD POREČ - PARENZO 
CITTÀ DI POREČ – PARENZO
               Gradonačelnik
KLASA: 
URBROJ:
Poreč-Parenzo,



Na temelju članka 11. Zakona o poticanju razvoja malog gospodarstva („Narodne novine”, broj 29/02, 63/07, 53/12, 56/13 i 121/16) i članka 53. Statuta Grada Poreča-Parenzo („Službeni glasnik Grada Poreča-Parenzo”, broj 2/13, 10/18, 02/21 i 12/24), na prijedlog Upravnog odjela za financije i gospodarstvo, KLASA: 302-01/26-01/02, URBROJ: 2163-6-09/01-26-12 od 14. kolovoza 2026., Gradonačelnik Grada Poreča-Parenzo donio je

II. Izmjene i dopune
Programa poticanja razvoja poduzetništva za 2026. godinu 

Članak 1.
U Programu poticanja razvoja poduzetništva za 2026. godinu („Službeni glasnik Grada Poreča-Parenzo“ broj 8/26), u članku 3. stavku 7. tekst se mijenja i glasi:  
„Korisnici koji su ostvarili potporu za samozapošljavanje Hrvatskog zavoda za zapošljavanje nemaju pravo na potporu u sklopu Mjere 1. – Potpore poduzetnicima početnicima koji prvi put otvaraju obrt ili trgovačko društvo.
Korisnici koji su ostvarili potporu za samozapošljavanje Hrvatskog zavoda za zapošljavanje nemaju pravo na potporu u sklopu Mjere 6. – Potpore za subvencioniranje nabave dugotrajne materijalne imovine za troškove nabave opreme nastale tijekom razdoblja od 12 mjeseci od dana sklapanja ugovora o dodjeli potpore za samozapošljavanje s Hrvatskim zavodom za zapošljavanje.“
Članak 2.
Ove izmjene i dopune Programa stupaju na snagu prvog dana od dana objave u „Službenom glasniku Grada Poreča-Parenzo“.
                  
            GRADONAČELNIK
     Loris Peršurić





Dostaviti:
1. Upravnom odjelu za financije i gospodarstvo, ovdje,
2. Pismohrana, ovdje.

Obrazloženje
Pravna osnova:
Pravna osnova za donošenje II. izmjena i dopuna Programa poticanja razvoja poduzetništva za 2026. godinu su Zakon o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16) i Statut Grada Poreča-Parenzo („Službeni glasnik Grada Poreča-Parenzo“, broj 2/13, 10/18, 02/21 i 12/24).

Ocjena stanja:
Programom poticanja razvoja poduzetništva za 2026. godinu („Službeni glasnik Grada Poreča-Parenzo“, broj 8/26), u članku 3. stavku 7. utvrđeno je da korisnici koji su ostvarili potporu za samozapošljavanje Hrvatskog zavoda za zapošljavanje nemaju pravo na potporu u sklopu Mjere 1. – Potpore poduzetnicima početnicima koji prvi put otvaraju obrt ili trgovačko društvo i Mjere 6. – Potpore za subvencioniranje nabave dugotrajne materijalne imovine.
S obzirom na zaprimljeni zahtjev poduzetnika za dodjelu potpore u okviru Mjere 6. – Potpore za subvencioniranje nabave dugotrajne materijalne imovine, utvrđena je potreba za dodatnim usklađivanjem uvjeta i kriterija za ostvarivanje potpore sa stvarnim potrebama poduzetnika i okolnostima u provedbi Programa.
Predloženim II. izmjenama i dopunama preciznije se uređuje mogućnost ostvarivanja potpore u okviru Mjere 6. za troškove nabave opreme nastale tijekom razdoblja od 12 mjeseci od dana sklapanja ugovora o dodjeli potpore za samozapošljavanje s Hrvatskim zavodom za zapošljavanje, čime se nastoji omogućiti uključivanje većeg broja poduzetnika koji ispunjavaju propisane uvjete te osigurati jasnija i učinkovitija provedba Programa.
Osnovna pitanja koja treba urediti II. izmjenama i dopunama Programa:
Predloženim II. izmjenama i dopunama Programa mijenja se članak 3. stavak 7. Programa na način da se, uz postojeće ograničenje ostvarivanja potpore u okviru Mjere 1., preciznije uređuje ograničenje ostvarivanja potpore u okviru Mjere 6. za troškove nabave opreme nastale tijekom razdoblja od 12 mjeseci od dana sklapanja ugovora o dodjeli potpore za samozapošljavanje s Hrvatskim zavodom za zapošljavanje.

Cilj donošenja II. izmjena i dopuna Programa:
Cilj donošenja II. izmjena i dopuna Programa je uskladiti uvjete i kriterije za ostvarivanje potpora sa stvarnim potrebama poduzetnika, omogućiti uključivanje većeg broja poduzetnika koji ispunjavaju propisane uvjete te osigurati jasniju, učinkovitiju i svrhovitiju provedbu mjera poticanja razvoja poduzetništva.

Sredstva potrebna za provedbu II. izmjena i dopuna Programa:
Za provedbu II. izmjena i dopuna Programa osigurana su sredstva u Proračunu Grada Poreča-Parenzo za 2026. godinu.

